ወይዘሮ ያየሽ፡ ኣባል ባይቶ ወከልቲ ህዝቢ'የ ንህዝቢ ወኪለ እየ ቤት ምኽሪ ኣትየ፤ ብ2008። ኣብዚ ህወሓት ከም ግንባር ኢህወደግ ወኪሉኒ እየ ኣብ ኣዲስ ኣበባ የካ ክፍለ ከተማ ጣብያ መረጻ 16 ተወዳዲረ ህዝቢ ድምጹ ሂቡኒ ኣትየ። ኣብዚ ክፍለጥ ዘለዎ፡ ኢህወደግ ከም ግንባር ዝተፈላላየ ውክልና ሒዝና ናብቲ ባይቶ ንእቶ እምበር፡ ካብ ዝኣተና ጀሚርና ግን ናይ ስራሕ ሓላፍነትና ከም ሓደ ናይ ሕጊ መውጽኢ ኣካል፣ ከም ሓደ ፈጸምቲ ዝሰርሑዎ ምክትታልን ምድጋፍን ሓላፍነት ዘለና ኣካልን ኣባልን፡ ናይቲ ዝመረጸኒ ህዝቢ ኢትዮጵያ ውክልና ሒዘ ኣትየ። ስለዚ እቲ ክፍጽሞ ዝግበአኒ ብኡ መልክዕ እየ ክሰርሕ ጸኒሐ። ብዙሕ'ኳ ተመረጽቲ ኮይንና ዘድምዕ ስራሕ ሰሪሕና ዝብል እንተዘይሃለወኒ፡ ገለ ፈተነታት ግን በዚ ዓይነት ኣተሓሳስባን ኣንፈትን'የ ዝሰርሕ ነይረ። ስለዚ ኣነ ትማሊ ዝተረኸብኩሉ ምኽንያት'ውን ሓደ ወኪል ናይ ህዝቢ ድምጺ ህዝቢ'ዩ ከኽብር ዘለዎ። ካብዚ ወጻኢ እቲ መእተዊ ዝኾነካ ፓርቲ ስለ ዝጸውዐካ፡ እቲ ናይ ህዝቢ ክብርን ድምጽን ነጺግኻ ምኻድ ኣግባብነት ኣለዎ ኢለ ስለ ዘይኣምን እየ ክርክብ ክኢለ። ፌደራላዊ መንግስቲ ኢትዮጵያ ምስ ክልላዊ መንግስቲ ትግራይ ዝኾነ ርክብ ከይገብር ወሲኑ ኣብ መንግስቲ ፌደራል ስልጣንን ሓላፍነትን ዝነበሮም ኣባላት ህወሓት ካብ መዝነቶም ‘ክለዓሉ’ ተኣዚዞም ቢቢሲ፡ ኣብ ኣዲስ ኣበባ ተወዳዲርኪ ባይቶ ወከልቲ ህዝቢ ክትኣትዊ ከለኺ፡ ውክልናኺ ናይ ትግራይ ህዝቢ ወኪል ምዃንኪ ዘንጸባርቕ ድዩ?
